3. ลักษณะการประกอบธุรกิจ

3.1 ความเป็นมา การเปลี่ยนแปลง และ พัฒนาการที่สำคัญ

  บริษัท นิปปอนแพ็ค (ประเทศไทย) จำกัด (มหาชน) ก่อตั้งขึ้นเมื่อวันที่ 17 กันยายน พ.ศ.
  2530 โดยมีทุนจดทะเบียนเริ่มต้น 4.2 ล้านบาท
  เพื่อประกอบกิจการธุรกิจการผลิตและจำหน่ายบรรจุภัณฑ์พลาสติกประเภทอ่อน (Flexible
  Packaging) เพื่อใช้สำหรับบรรจุสินค้าอุปโภค และบริโภคประเภทต่างๆ
  และต่อมาได้มีการขยายกำลังการผลิตโดยเพิ่มสายการผลิตขวดพีอีที (PET : Polyethylene
  Terephthalate Bottle) เพื่อใช้สำหรับบรรจุน้ำดื่มและน้ำมันพืช

  บริษัทได้รับอนุญาตให้จดทะเบียนแปรสภาพเป็นบริษัทมหาชน
  และเข้าจดทะเบียนในตลาดหลักทรัพย์แห่งประเทศไทยในปี พ.ศ. 2536 และ ณ 31 ธันวาคม
  2555 จนถึงปัจจุบันบริษัทฯ มีการเพิ่มทุนจดทะเบียนเป็น 183 ล้านบาท

  บริษัทฯ มีสำนักงานใหญ่ ตั้งอยู่เลขที่ 110 ถนนเพชรเกษม แขวงหนองค้างพลู เขตหนองแขม
  กรุงเทพมหานคร รหัสไปรษณีย์ 10160 ปัจจุบันบริษัทฯ มีทุนจดทะเบียน และเรียกชำระแล้ว 183
  ล้านบาท พื้นที่ของบริษัทฯ มีทั้งหมดประมาณ 8 ไร่ มีอาคารโรงงานและสำนักงานรวม 5 หลัง
  คิดเป็นพื้นที่ทั้งหมด 7,000 ตารางเมตร

  เมื่อวันที่ 29 มิถุนายน 2555 ในการประชุมวิสามัญผู้ถือหุ้นครั้งที่ 1/2555 ให้มีมติ

1.  ให้เปลี่ยนมูลค่าที่ตราไว้ของหุ้น จากเดิมหุ้นละ 10 บาท เป็นหุ้นละ 1 บาท
    จึงทำให้จำนวนหุ้นของบริษัทเพิ่มขึ้นจาก 12.2 ล้านหุ้น เป็น 122.0 ล้านหุ้น

2.  ให้จ่ายปันผลเป็นหุ้นในสัดส่วน 2 หุ้นเดิมได้หุ้นปันผล 1 หุ้นจึงเป็นการเพิ่มทุนอีก 61 ล้านหุ้น
    เพื่อรองรับ ปันผลเป็นหุ้น ดังนั้นทุนจดทะเบียนของบริษัทจึงเพิ่มขึ้นจาก 122 ล้านบาท
    (มูลค่าที่ตราไว้ 1 บาทต่อหุ้น) เพิ่มเป็น 183 ล้านบาท (มูลค่าที่ตราไว้ 1 บาทต่อหุ้น)

3.  ให้บริษัทลงทุนในหุ้น ร้อยละ 55 ของทุนจดทะเบียน และเรียกชำระแล้ว ของบริษัท
    ไทยเฟลคซิเบิลแพค จำกัด ซึ่งตั้งอยู่เลขที่ 223 ถนน บางขุนเทียน-ชายทะเล แขวงแสมดำ
    เขตบางขุนเทียน กรุงเทพฯ 10150 โดยใช้เงินในการลงทุนในครั้งนี้จำนวน 55 ล้านบาท
    โดยบริษัทเข้าถือหุ้นในบริษัท ไทยเฟลคซิเบิลแพค เมื่อวันที่ 15 ก.ค. 2555

  ทั้งนี้บริษัท ไทยเฟลคซิเบิลแพค จำกัด เป็นบริษัทที่ดำเนินธุรกิจผลิตบรรจุภัณฑ์พลาสติกชนิดอ่อน
  โดยมีลูกค้าหลักๆได้แก่ บริษัท โกลโบ ฟู้ดส์ ผู้ผลิตเครื่องปรุงยี่ห้อ Lobo, บริษัท S&P, บริษัท
  ส.ขอนแก่น เป็นต้น

  เมื่อวันที่ 16 กรกฎาคม 2555 บริษัทได้จัดตั้งบริษัทย่อยชื่อ บริษัท นิปปอน แพ็ค เทรดดิ้ง จำกัด
  (Nippon Pack Trading Co.,Ltd.) โดยบริษัทถือหุ้นร้อยละ 100
  วัตถุประสงค์เพื่อบริหารจัดการ ทางด้านการตลาดและการขาย ในธุรกิจบรรจุภัณฑ์ทุกประเภท
  รวมทั้งการเป็นตัวแทนทางการค้าต่างๆ

  จวบจนปัจจุบัน บริษัท นิปปอนแพ็ค (ประเทศไทย) จำกัด (มหาชน)
  ยังคงมุ่งมั่นสร้างสรรค์บรรจุภัณฑ์พลาสติกที่ดีและมีคุณภาพ
  ตลอดจนการบริการอย่างครบวงจรเพื่อตอบสนองความต้องการที่ดีสำหรับลูกค้า
  อีกทั้งยังเป็นการสนับสนุนการเจริญเติบโต
  และพัฒนาอย่างไม่หยุดยั้งของอุตสาหกรรมบรรจุภัณฑ์พลาสติก

วิสัยทัศน์

ก้าวสู่การเป็นผู้นำแห่งอุตสาหกรรมทางด้านบรรจุภัณฑ์พลาสติก โดยมุ่งเน้นการสร้างสรรค์และพัฒนา
ความเป็นเลิศทางด้านคุณภาพของผลิตภัณฑ์อย่างต่อเนื่อง
เพื่อตอบสนองความต้องการของลูกค้าที่หลากหลาย และแนวคิดการก้าวไปข้างหน้าอย่างไม่หยุดยั้ง
เพื่อสร้างความยั่งยืนให้กับอุตสาหกรรมพลาสติกและองค์กรสืบไป

พันธกิจ

1.  มุ่งมั่นพัฒนาคุณภาพของบรรจุภัณฑ์พลาสติกให้ได้คุณภาพตามมาตรฐานสากล
    เพื่อให้สามารถแข่งขันได้

  อย่างมีประสิทธิภาพ
  และสร้างสรรค์นวัตกรรมทางด้านการผลิตให้สามารถตอบสนองต่อความต้องการของลูกค้าและ

  ทำให้ลูกค้าเกิดความพึงพอใจสูงสุดทั้งด้านคุณภาพและจริยธรรม

2.  เคารพในการแข่งขันอย่างใสสะอาด โปร่งใส และจะไม่ทำการแข่งขันโดยการใส่ร้ายคู่แข่งขัน
    ไม่ว่าจะด้วย

  ประการใดๆ รวมทั้งจะทำการแข่งขันอย่างสร้างสรรค์
  และไม่ทำการสร้างศัตรูในทางธุรกิจกับคู่แข่งขัน

3.  สร้างความสัมพันธ์ที่ดีกับคู่ค้าและพันธมิตรทางธุรกิจ ผสมผสานประโยชน์
    และดำเนินธุรกิจต่างตอบแทน

  อย่างเป็นธรรม ปฏิบัติต่อกันอย่างให้เกียรติ และไม่เอารัดเอาเปรียบ
  เพื่อสร้างให้เกิดความเชื่อมั่นที่จะร่วมมือกันและ

  เป็นพันธมิตรทางธุรกิจในระยะยาว

4.  มุ่งมั่นที่จะสร้างสรรค์ให้บริษัทเป็นองค์กรแห่งการเรียนรู้เพื่อพัฒนาปรับปรุงคุณภาพบุคลากรทุกระดับ

  อย่างต่อเนื่อง ทั้งด้านทักษะ ความรู้ความเชี่ยวชาญ
  และจรรยาบรรณในการปฏิบัติงานเพื่อให้มีความเป็นมืออาชีพ
  อีกทั้งจะดูแลให้พนักงานหลีกเลี่ยงการทำรายการใดๆ
  ที่จะก่อให้เกิดความขัดแย้งทางผลประโยชน์ใดๆ ที่อาจเกิดขึ้นกับทั้งลูกค้าและบริษัท
  อีกทั้งจะดูแลและรักษาพนักงานที่ดีมีคุณภาพไว้กับองค์กรในระยะยาว

5.  ให้ความสำคัญในเรื่องผลประโยชน์ของผู้ถือหุ้นทั้งในด้านผลประกอบการและการบริหารความเสี่ยงใดๆ

  ทั้งในระยะสั้นและระยะยาว และจะให้ความสำคัญในเรื่องการกำกับดูแลกิจการที่ดีอย่างต่อเนื่อง

6.  ยึดมั่นในความเป็นองค์กรที่ดีในสังคม
    เคารพในกฎระเบียบของทางการและกฎหมายต่างๆที่เกี่ยวข้องกับ

  ธุรกิจอย่างเคร่งครัดรวมทั้งการให้ความร่วมมือกับหน่วยงานภาครัฐเพื่อสนับสนุนการเติบโตทางเศรษฐกิจของประเทศและให้ความร่วมมือในการช่วยเหลือและพัฒนาสังคม

  3.2 การประกอบธุรกิจ

  ลักษณะของผลิตภัณฑ์และบริการ

  ผลิตภัณฑ์และบริการของบริษัทฯ ได้แก่ สินค้าด้านบรรจุภัณฑ์ ซึ่งมีอยู่ด้วยกัน 2 ประเภท ได้แก่

  1. บรรจุภัณฑ์พลาสติกประเภทอ่อนตัว (Flexible Packaging)
  เพื่อใช้สำหรับบรรจุสินค้าอุปโภค

  และ บริโภค ซึ่งบริษัทฯ จะผลิตบรรจุภัณฑ์ออกมาในลักษณะของงานเป็นม้วน
  และงานซองตามคำสั่งซื้อของลูกค้า ซึ่งกลุ่มลูกค้าหลักของบริษัทฯ ได้แก่ กลุ่มอุตสาหกรรมอาหาร
  และกลุ่มยา โดยการนำไปใช้บรรจุอาหารประเภทต่างๆ เช่น ขนมขบเคี้ยว (Snack)
  บะหมี่กึ่งสำเร็จรูป เครื่องปรุงรส ลูกกวาด อาหารแช่แข็ง อาหารอบแห้งอื่นๆ เป็นต้น

  2. ขวดพีอีที (PET BOTTLE) ทำจากวัสดุเม็ดพลาสติก Polyethylene Terepthalate
  Resin ใช้

  สำหรับบรรจุนํ้า ซึ่งกลุ่มลูกค้าหลักของบริษัทฯ ได้แก่ กลุ่มน้ำดื่ม และกลุ่มน้ำมันพืช
  โดยลูกค้าจะเป็นผู้ นำไปบรรจุเอง

3.3 โครงสร้างรายได้

บริษัทฯ มีโครงสร้างรายได้ที่เกิดขึ้นจากการขาย 3 ปี ย้อนหลัง ดังนี้

* รวมรายได้จากการดำเนินงานในครึ่งปีหลัง 2555 (2H55) ของ บริษัท ไทยเฟลคซิเบลแพค

+----------------------+------+-------+----+-------+----+-------+----+
| ผลิตภัณฑ์               | ด    | ปี     |    | ปี     |    | ปี     |    |
|                      | ำเนิน | 2555* |    | 2554  |    | 2553  |    |
|                      |      |       |    |       |    |       |    |
|                      | กา   |       |    |       |    |       |    |
|                      | รโดย |       |    |       |    |       |    |
+----------------------+------+-------+----+-------+----+-------+----+
|                      |      | รายได้ | %  | ราย   | %  | รายได้ | %  |
|                      |      |       |    | ได้(ล้า |    |       |    |
|                      |      | (ล้า   |    | นบาท) |    | (ล้า   |    |
|                      |      | นบาท) |    |       |    | นบาท) |    |
+----------------------+------+-------+----+-------+----+-------+----+
| บร                   | NI   | 1     | 5  | 90.16 | 3  | 80.69 | 3  |
| รจุภัณฑ์พลาสติกประเภทอ่อน | PPON | 56.15 | 3. |       | 7. |       | 2. |
|                      |      |       | 17 |       | 65 |       | 63 |
| (Flexible Packaging) |      |       |    |       |    |       |    |
+----------------------+------+-------+----+-------+----+-------+----+
| ขวดพีอีที (PET Bottle)  | NI   | 1     | 4  | 1     | 6  | 1     | 6  |
|                      | PPON | 37.55 | 6. | 49.28 | 2. | 66.60 | 7. |
|                      |      |       | 83 |       | 35 |       | 37 |
+----------------------+------+-------+----+-------+----+-------+----+
| รวม                  |      | 2     | 1  | 2     | 1  | 2     | 1  |
|                      |      | 93.70 | 00 | 39.44 | 00 | 47.29 | 00 |
+----------------------+------+-------+----+-------+----+-------+----+

หมายเหตุ : NIPPON หมายถึง บริษัท นิปปอนแพ็ค (ประเทศไทย) จำกัด (มหาชน)